Montserrat Caballé (baptizata como Maria de Montserrat Viviana Concepció Caballé i Folc), naixita de Barcelona (Barcelonés) o 12 d'abril de 1933 y muerta en a mesma ciudat o 6 d'otubre de 2018, estió una cantaire (soprano) d'Opera catalana, con una destacata carrera interpretativa, dende 1956 dica os anyos 2000, formata en o Conservatorio d'o Gran Teatro d'o Liceu, con quantos premios recibitos mientres a suya carrera lirica. Destacoron as suyas interpretacions en obras de Rossini, Bellini, Donizetti, Puccini, Wagner u Verdi. Tamién cal destacar o suyo duetos con Freddie Mercury, Barcelona, que esdevenió himno oficial d'os Chuegos Olimpicos de Barcelona, a suya ciudat natal, en 1992 y o Premio Prencipe d'Asturias d'as Artes de 1991 chunto a Victoria de los Ángeles, Teresa Berganza, José Carreras, Pilar Lorengar, Alfredo Kraus y Plácido Domingo.